इस कंपनी पर पुराना मांस बेचने का आरोप लगा है.चीन की सरकारी समाचार एजेंसी शिन्हुआ के मुताबिक़ मैकडोनल्ड और केएफ़सी के अधिकारियों ने शंघाई में शंघाई हूसी फ़ूड कॉरपोरेशन से मांस लेने पर रोक लगा दी है.स्थानीय मीडिया की रिपोर्टों के मुताबिक़ हूसी कंपनी पुराने पड़ चुके मांस को फिर से प्रोसेस कर उसकी आपूर्ति कर रही थी.शंघाई के खाद्य और दवा नगर प्रशासन ने अपनी वेबसाइट पर जारी बयान में कहा, "ख़राब हो गए खाद्य पदार्थों के कथित इस्तेमाल के आरोप की जांच करने का फ़ैसला लिया गया है."शंघाई हूसी अमरीका की खाद्य आपूर्ति कंपनी ओएसआई की चीनी ईकाई है.ओएसआई की वेबसाइट के मुताबिक़ कंपनी की चीनी ईकाई '1992 से चीन में मैकडोनल्ड को उच्च गुणवत्ता वाले उत्पाद मुहैया करा रही हैं'.ईकाई ने 2008 से यम चाइना को आपूर्ति शुरू की. यम चाइना केएफ़सी और पित्ज़ा हट की चीन स्थित शाखाओं का प्रबंधन संभालती है.यम चाइना की ब्रिक्री स्वास्थ्य संबंधी चुनौतियों की वजह से हाल के वर्षों में घटी है.2012 में आई एक रिपोर्ट में कहा गया था कि यम चाइना के सप्लायरों में दो ऐसी कंपनियां हैं जिनके चिकन में एंटीबयोटिक की मात्रा बहुत ज़्यादा है.शोध संस्था यूरोमॉनिटर के मुताबिक़ मैकडोनल्ड और यम चाइना ब्रिकी के हिसाब से चीन में फ़ास्ट फ़ूड की दो सबसे बड़ी कंपनियां है.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)